Varias  observationes  de  antiquitate  Romana 


indici  lectionum  Marburgensi  semestris  aestivi  MDCCCLXXXIII 

praemisit  Eiif/enius  Bormann. 


1. 


Maecenatis  amici  Augusti  nomen  vulgo  dicitur,  etiam  in  libris  conscriptis  nuperrime 
et  ab  hominibus  antiquae  nominum  rationis  peritis,  G.  Cilnius  Maecenas,  tamquam 
Cilnius  fuerit  nomen  gentilicium,  Maecenas  cognomen.  Atque  cum  apud  scriptores  anti¬ 
quos  plerumque  nudo  Maecenatis  nomine  significetur,  praenomen  autem  Gai  multi  testati 
sint  ut  Velleius  2,  88,  2  (G.  Maecenas),  Tacitus  ann.  14,  53  (G.  Maecenati),  Cassius  Dio 
49, 16  (rdiog  zig  Maixrjrccg ),  etiam  nominis  gentilicii  Cilnii  videri  possunt  extare  testimonia 
idonea,  alterum  Taciti  ann.  6,  11,  ubi  quod  in  codice  est  cillinium  maecenatem  Lipsius 
correxit  in  Cilnium  Maecenatem ,  alterum  Augusti,  quem  Macrobius  sat.  2,  4,  12  tradit 
in  epistula  ad  Maecenatem  scripsisse  vale  . . .  Gilnioriim  (codices  ciineorum)  smaragde. 
Sed  ne  nominis  illam  formam  fuisse  concedatur,  obstat  quod  certum  est  apud  Romanos  nomen 
Maecenatis  non  fuisse  cognomen  sed  nomen  gentilicium  sive,  si  fuit  origine  Etrusca, 
pro  nomine  gentilicio  usurpatum.  Id  certo  apparet  ex  titulis,  in  quibus  Maecenas  et 
genere  feminino  Maecenatia  constanter  gentiliciorum  nominum  locum  tenent.  Exempli 
causa  affero  basim  urbanam  anni  70  post  Christum  exhibentem  nomina  tribulium  Sucusanae 
iunioris  disposita  per  centurias  ex  ordine  litterarum,  a  quibus  nomina  gentilicia  incipiunt 
(C.  1.  L.  VI  n.  200),  in  qua  est  in  centuria  prima  in  littera  M:  C.  Maecenas  Olympicus ; 
item  inscriptionem  quae  saeculo  XVIII  Neapoli  fuit  (Mommsen  Inscr.  Neap.  n.  3761) 
C.  Maecenati  Maecenatis  ipsius  l(iberto)  Lysiae ;  titulum  sepulcralem  urbanum  adhuc 
extantem  (C.  I.  L.  VI  n.  4723)  Q.  Aem(iiio)  Roro  et  Maecenatiae  Faustillae .  Hoc  non 
ignorans  vir  summus  Odofredus  Mulier  (die  Etruslcer  I  p.  404.416  =  p.  377  ed.  Deecke) 
coniecit  Maecenatem  usurpasse  duo  nomina  gentilicia,  quod  paterna  stirpe  ex  gente 
Cilnia,  materna  ex  Maecenatia  originem  duceret.  Sed  ea  aetate  hominem  Romanum  usu 


IV 


sollemni  duobus  nominibus  gentiliciis  usum  esse  idque  ne  adoptionis  quidem  causa  acce¬ 
dente  ita  est  improbabile ,  ut  nisi  certissimis  argumentis  coacti  tale  quid  homines  periti 
non  mihi  videantur  concessuri  esse.  Accedit  quod,  si  his  duobus  nominibus  gentiliciis 
usus  sit,  certe  non  Cilnii  sed  Maecenatis  pro  primario  sive  legitimo  habendum  esse  inde 
efficitur,  quod  qui  servi  ex  hereditate  Maecenatis  in  possessionem  Augusti  transierunt, 
cum  more  solito  a  nomine  prioris  domini  secundum  nomen  acciperent,  nominatos  esse 
non  Cilnianos  sed  Maecenatianos  tituli  docent.  Nam  in  familia  Augusti  Cilniani  omnino 
non  reperti  sunt,  sed,  ut  exempla  afferam,  in  monumento,  in  quo  sepulta  est  familia 
Liviae  uxoris  Augusti  (C.  I.  L.  VI  n.  3926—4326)  reperti  sunt  tituli  sepulcrales  qui  adhuc 
extanthi:  Cissus  Caesaris  Maecenat(ianus)  \Parmeno  Liviae  a  purpur(a)  Maecenatian(us) 
(1.  c.  n.  4016);  Agrypnus  Caesar(is)  Aug(usti)  Maecenatian(us)  a  statuis  (1.  c.  n.  4032); 
Anna  Liviae  Maecenatiana  (1.  c.  n.  4095).  Idem  eo  efficitur  quod  eius  Melissi  liberti 
Maecenatis,  qui  genus  fabularum  trabeatarum  invenit,  nomen  fuisse  Maecenatem  Melissum 
aperte  testatur  Plinius  n.  h.  28,  6,  62  (Maecenatem  Melissum  accepimus).  Item  in  titulo 
supra  allato  C.  Maecenati  Maecenatis  ipsius  l(iberto)  Lysiae  dominum  fuisse  Maecenatem 
hunc  virum  primarium  adiectione  insolita  verbi  ipsius  significatur.  Itaque  cum  viri,  de  quo 
agimus,  nomen  Maecenatis  certe  legitimo  usu  solum  tenuisse  locum  nominis  gentilicii 
constet,  nescio  an  cum  testimoniis  nominis  Cilnii,  quae  supra  attuli,  ea  conciliari  possit 
explicatio,  ut  statuamus  eum  non  usu  sollemni  Cilnii  nomine  usum  esse,  utpote  non  per 
agnationem  a  Cilniis  oriundum,  sed  usu  familiari  eum  huius  gentis  dictum  esse,  quod  ex  ea 
aliquo  modo  feminina  stirpe  originem  duxisset.  Qua  in  coniectura  eo  minor  offensio  est, 
quod  omnino  apud  Etruscos  maternam  originem  magni  aestimatam  et  saepe  in  nominibus 
expressam  esse  notum  est,  in  Maecenate  autem,  de  quo  agimus,  ut  nobilitatem  praedicatam 
esse  propter  Horatianum  illud  Maecenas  atavis  edite  regibus  omnes  sciunt,  ita  idem  Horatius 
quo  loco  eum  generosissimum  Etruscorum  dicit  (sat.  I,  6  in.),  diserte  etiam  maternam  originem 
significat  (v.  3  nec  guod  avus  tibi  maternus  fuit  atque  paternus ,  olim  qui  magnis  legionibus 
imperitarent) ,  denique  cum  de  Maecenatibus  in  antiqua  historia  Etrusca  quantum  scimus 
silentium  fuerit,  Cilnium  genus  Livius  10,  3  (cf.  5)  testatur  praepotens  fuisse  Arretii,  id  est 
in  eo  oppido  ex  quo  Maecenatem  originem  duxisse  Augustus  loco  Macrobii  supra  scripto 
testatur  eum  alloquens  lasar  Arretinum.  Haec  qui  considerat  nescio  an  concedendum 
putet,  etiamsi  Maecenas  Cilnium  nomen  non  gereret  legitimo  usu,  tamen  fieri  potuisse  non 
solum  ut  Augustus  eum  diceret  dcn  Smaragd  der  Cilnier,  sed  etiam  Tacitus,  scriptor 
eius  aetatis  qua  multi  homines  nobiles  duobus  nominibus  gentiliciis  uterentur,  dcn  Cilnier 
Maecenas. 

Haec  quae  probabiliter  puto  exposita  sunt  confirmantur  inscriptione  in  qua,  nisi 
omnia  me  fallunt,  nomen  Maecenatis  integrum  positum  est.  Eam  adhuc  animadversam 
non  esse  mirum  est.  quod  praeter  alios  libros  impressa  est  in  sylloge  per  tria  saecula 
usitatissima  Gruteriana.  Marmor  ipsum  periit  vel  latet,  sed  de  lectione  auctoribus  iisque 
locupletibus  consentientibus  nulla  est  dubitatio.  Est  igitur  apud  Gruterum  p.  945,  10: 
‘Romae  in  aedibus  episcopi  Aquinatis  adversum  aedes  Farnesii  ad  Tiberim,  insignibus 
‘literis,  lapide  modice  concavo:  leibcrtorum  et  leibertar(um)  C.  Maecenatis  L(uci)  f(ili) 

' Pom(ptwa)  postereisque  eorum  et  qui  ad  id  tuendum  contulerunt  contulerint \  Apparet  esse 
inscriptionem  monumenti  eius  generis,  quod  nunc  vulgo  dicitur  columbariorum,  facti  a 
libertis  qui  erant  in  familia  G.  Maecenatis.  Huius  monumenti  autem  tempus  videtur  satis  certo 
constitui  posse.  Nam  qui  homines  periti  examinaverint  titulos  horum  monumentorum,  quae 
vel  extant  vel  fideliter  descripta  sunt,  cura  Henzeni  et  mea  compositos  in  secunda  parte 
voluminis  VI  Corporis  Inscr.  Lat.,  intellegent  eius  generis  monumenta  non  ante  aetatem 

Augusti  institui  coepta  esse,  quod  autem  scriptum  est  ei  pro  i  in  leibertorwn,  leibertarum, 
postereis  significat  hoc  potius  priori  vel  mediae  aetati  Augusti  tribuendum  esse  quam 
extremae.  Ita  cum  factum  sit  aetate  Maecenatis,  de  quo  agimus,  eum  ipsum  intellegendum 
esse  dominum  certum  videtur,  quoniam  dominus  certe  fuit  homo  dives,  alius  autem 
Maecenas  homo  primarius,  si  tum  in  urbe  Roma  vixisset,  parum  credibile  est  futurum 
fuisse  ut  eius  memoria  prorsus  nulla  extaret.  Accedit  quod  et  praenomen  Gai  convenit 
et  tribus  Pomptina,  nam  huic  tribui  adscriptum  fuisse  Arretium,  unde  Maecenas  originem 
duxit,  pridem  cognitum  est.  Ita  certo  puto  cognoscitur  amici  Augusti  plenum  nomen 
fuisse  C.  Maecenas  L.  f.  Pom(ptina). 

Pater  cum  inveniatur  habuisse  praenomen  Luci,  non  potest  fuisse  is  Gaius  Maecenas, 
quem  Cicero  pro  Cluentio  56,  153  memorat  inter  equites  Romanos,  robora  populi  Romani 
equestrisque  ordinis ,  qui  M.  Druso  tribuno  plebis  (a.  91  a.  Chr.)  restiterint.  Sed  etiam 
temporum  ratione  habita  probabile  videtur  eum  fuisse  avum,  ut  is  Maecenas,  de  quo 
agimus,  acceperit  praenomen  avi  paterni. 


II. 

Inter  oppida  orbis  antiqui  originis  Romanae  sive  Latinae  fere  unius  urbis  Romae 
divisio  et  administratio  accuratius  cognitae  sunt.  Cuius  quae  per  multa  saecula  permansit 
divisio,  hanc  nolum  est  redire  ad  eum,  qui  omnium  maxime  urbis  Romae  ut  splen¬ 
dori  ita  securitati  providit,  Caesarem  Augustum,  qui,  ut  est  in  vita  Suetoniana  c.  30, 
spatium  urbis  in  regiones  vicosque  divisit.  Ego  cum  nuper  inscriptiones  Latinas  Arimi¬ 
nenses  recenserem ,  aliquid  observavisse  mihi  visus  sum  de  huius  oppidi  vicis ,  quod  hic 
mihi  liceat  proferre.  In  inscriptionibus  Arimini  sive,  quod  inde  ab  aetate  Augusti  eius 
nomen  fuit,  coloniae  Augustae  Ariminensis ,  saepius  ‘occurrunt  septem  vici.  Eos  quam¬ 
quam  nuper  Beloch  der  italische  Bund  unter  Roms  Ilegemonie  p.  143  rusticos  putavit, 
iam  satis  cum  alii  tum  Toninius  Rimini  avanli  il  principio  deUera  volgare  (Arimini  1848) 
p.  206  seqq.  probaverunt  esse  urbanos.  Mihi  tituli  aperte  demonstrare  videntur  oppidum 
divisum  fuisse  in  septem  vicos  atque  qui  saepius  memorantur  vicanos  vicorum  septem 
coniunctos  effecisse  plebem  Ariminensem.  Hoc,  ut  uno  exemplo  defungar,  satis  docet 
titulus  Toninii  346,  33  (Orelli  3116;  C.  I.  L.  XI,  419),  secundum  quem  aliquis  decurion(ibus) 
et  vicanis  vicor(um)  VII  sing(ulis)  in  annos  (denarios)  111  in  perpet(uum)  re(l(iquit)\ 
et  in  eam  rem  fundos  XXI  obligari  iussit,  quorum  partem  VI  legis  Falc(idiae)  nomin(e) 
deductam  ...  (mulier  aliqua,  quae  videtur  aliquanto  post  in  heredis  legatoris  locum 

pervenisse)  populo  concessit,  in  quo  titulo  cognoscitur  decuriones  et  vicanos  vicorum 
VII  eosdem  esse,  qui  in  posteriore  parte  dicuntur  populus.  Ex  his  septem  nota 
sunt  per  inscriptiones  nomina  vicorum  quattuor  et  quinti  ex  parte:  fuerunt  Avcntin(us?) 
(XI,  421;  Henzen  7070),  Cermalus  (XI,  419),  Uianensis  (XI,  379;  Orelli  80),  Vclab(rus) 
(XI,  417;  Grut.  1097,  2);  quinti  nomen  incipit  a  litteris  for  . .  (XI,  404;  Tonini  Eimini 
vol.  IV7  p.  XX).  Memorabile  autem  est  in  oppido  Pisidiae  dicto  Antiochia  Caesarea  item 
vicos  inveniri  eosque  certe  ex  parte  iisdem  nominibus  nominatos  atque  Ariminenses. 
Noti  enim  sunt  ex  basibus  duobus  viris  positis  quattuor  Antiochiae  vici  dicti  acdi[l~\icius 
(C.  I.  L.  III,  290),  [C]erma\C\us  (III,  296),  Tuscus  (III,  297),  V\e]labrus  (III,  289),  ut  duo 
saltem  vici  Ariminenses  et  Antiochenses  eiusdem  sint  nominis.  lam  vero  et  Ariminum  (cf. 
Tonini  p.  169.  175;  C.  I.  L.  vol.  XI  p.  76)  et  Antiochiam  (cf.  Marquardt  Alterihmner 
3,  1  p.  157  =  Staatsvencaltung  I  p.  365)  Augustum  deduxisse  colonias  videtur  extra 
dubitationem  positum  esse.  Quodsi  consideramus  eundem  Augustum,  qui  has  colonias 
constituit,  urbem  Romam  in  regiones  bis  septem  vicosque  divisisse,  eum  etiam  Antiochiae 
et  Arimini  huius  rei  auctorem  fuisse,  tam  est  probabile  ut  videatur  certum  dici  posse. 

Similitudo  divisionis  Arimini  et  Antiochiae  Caesareae  nutu  latius  patuerit,  definiri 
nequit.  Quamquam  ut  minime  certum  ita  non  improbabile  videtur  Antiochiam  quoque 
ut  Ariminum  fuisse  divisam  in  septem  vicos  et  utriusque  oppidi  omnes  vicos  habuisse 
eadem  nomina.  Quod  si  fuit,  nomina  eorum  in  utroque  oppido  fuerunt  aedilicius , 
Aventinus,  Cermalus,  Dianensis,  Tuscus,  Vclahrus,  aliquod  denique  quod  a  for  incipiebat. 
Hoc  quoque  ut  reliqua  omnia  adiectivurn  fuisse,  non  formae  genetivi  ut  For[tunae],  ratio 
commendat,  et  cum  pauca  adiecliva  ab  his  litteris  incipiant,  nescio  an  probabiliter  conici 
possit  id  fuisse  forensis.  Sed  hae  res  incertae  sunt  neque,  antequam  monumentis  novis 
edoceamur,  argumentatione  videntur  confirmari  posse,  nisi  contingit  quid  significent 
haec  septem  nomina  singula  et  coniuncta  explorare.  Qua  de  re  praeceptor  meus  Theodorus 
Mommsen,  cum  ei  proposuissem  quae  observaveram,  ingeniose  aliquid  excogitavit,  quod 
hic  non  meum  esse  puto  proferre.  Sed  ea  quoque  quae  adhuc  certa  sunt  aliquid  conferre 
mihi  videntur  ad  rationes  Augusti  melius  cognoscendas.  Probavisse  videor  eum  cum 
colonias  deduceret  id  quoque  curasse,  ut  in  iis  apta  institueretur  divisio  oppidi,  quae  fun¬ 
damentum  esset  administrationis.  His  vicis  autem  nomina  indidit  vel  omnibus  vel  saltem 
plerisque  a  locis  urbis  Romae  antiquae.  Id  certum  est  in  Aventino,  Germalo,  Tusco, 
Velabro,  haud  improbabile  in  Dianensi,  de  aedilicio  minus  patet,  sed  in  eo  quoque  ali¬ 
quam  rationem  excogitari  posse  Mornmsenus  re  probavit,  denique  vicus  forensis  incertum 
est  utrum  nomen  habuerit,  quod  intra  eum  situm  esset  forum  an  a  foro  Romano.  Quod 
autem  vicis  Arimini  et  Antiochiae  eiusmodi  nomina  dedit,  mihi  videtur  coniunctum  esse 
cum  studio  Augusti  in  hominibus  suae  aetatis  amorem  patriae  sive  antiquae  Romae  ex¬ 
citandi.  Cum  prospiciens  ut  coloniae  a  se  deductae  apte  administrarentur  rem  ita  instituit, 
ut  oppida  in  septem  vicos  divisa  quasi  effigiem  redderent  maximae  Romae,  quae  erat 
septem  montium  et  bis  septem  regionum  per  eum  facta  est,  utque  homines  usu  cotidiano 
tererent  nomina  celebria  antiquissimae  urbis  Romae,  id  videtur  egisse  ut  etiam 
Ariminenses  et  Antiochenses  sibi  Romani  esse  viderentur  filiique  urbis  Romuleae.  Ita- 

que  aut  fallor  aut  eidem  studio  Augusti,  cui  debentur  Vergilii  Aeneis  et  annales  Livii, 
fasti  triumphales  in  parietibus  regiae  incisi  et  statuae  clarorum  ducum  Romanorum 
collocatae  ut  Romae  in  foro  Augusto  ita  in  foris  Arretii  et  Pompeiorum,  eidem  debenlur 
nomina  de  quibus  diximus  et  numerus  vicorum  municipalium. 


III. 

In  inscriptionibus  Ariminensibus  recensendis  item  mihi  tractanda  fuit  inscriptio 
nobilissimi  antiqui  monumenti,  quod  Arimini  extat,  arcus  triumphalis,  quo  loco  via 
Flaminia,  quae  hic  terminum  habebat,  intrabat  oppidum  Ariminum,  facti  in  honorem 
Caesaris  Augusti,  qui  bellis  confectis  cum  ceteras  vias  magnas  Italiae  reficiendas  curavit 
tum  ipse  institit  reficiendae  sive  muniendae  viae ,  quae  iam  illa  aetate  erat  fere  omnium 
primaria,  Flaminiae,  qua  Roma  cum  Italiae  parte  optima  et  cum  regionibus  imperii  Romani 
ad  occidentem  septentriones  orientem  sitis  coniungebatur.  Quod  meritum  Augusti  ita 
enarrat  ut  etiam  arcus  triumphalis  huius  mentionem  faciat  Cassius  Dio  dicens  53,  22: 
sv  /Li6V  yccQ  zco  TiootiQrjitio)  szsi  (a.  u.  c.  727,  ante  Chr.  27)  zdg  odovg  zdg  s£q)  zov 
t siyovg  dvarroQbVTovg  vn  d.psXstug  ooolv  ovtiag ,  zccg  psv  dXXag  dXXoig  zicfl  zcov  fiovXsvzolv 
sniGxsvdGca  zoTg  oixsfoig  zsXeoi  ttqog  sectas'  zfg  Ss  drj  (PXaiiiviug  uvzog ,  snsiSgTTSQ 
sxgzqcczsvsiv  SC  uvrrg  s'(XsXXsv,  STTSfisXfOq.  xui  rt  gsv  svtXvg  z6zs  sysvszo,  xcd  did  zovzo 
xcci  sixovsg  uve (6  aq  lUI)(S(jhv  sv  zs  zft  zov  TifisoiSog  ysqvou  xui  sv  Uoi/ifvo)  srroirj^Gur. 
Scilicet  arcuum  duorum  hic  memoratorum  ornatorum  statuis  Augusti  alter,  qui  fuit  in 
ponte  quo  prope  Romam  Flaminia  Tiberim  transibat,  id  est  Mulvio,  omnino  periit, 
alter,  qui  fuit  Arimini,  is  est,  qui  adhuc  fere  integer  extat,  qui  cum  diu  fuisset  pro  porta 
moenium  urbanorum  Arimini,  iam  est  paucis  passibus  intra  portam  orientalem. 
Operam  item  memorant  Suetonius  in  vita  Augusti  c.  30  scribens:  quo  autem  facilius 
undique  urbs  adiretur ,  desumpta  sibi  Flaminia  via  Arimino  tenus  munienda  reli¬ 
quas  triumphalibus  viris  ex  manubiali  pecunia  sternendas  distribuit,  et  Augustus  ipse 
in  indice  rerum  a  se  gestarum ,  in  quo  est  4,  19  secundum  supplementa  Mommseni  et 
Bergkii:  co\iisu]l  septimum  viam  Flaminia[in ]  m\jinivf\  Ari\inino  tenus  et  in  ea  pontes | 
o[mnes ]  praeter  Mu[l]vium  et  Minu[c]ium  \refeci\  Ad  eandem  rem  referuntur  complures 
nummi,  maxime  ii  (Colien  August.  n.  188 — 190)  qui  exhibent  imaginem  arcus,  qui  fuit  in 
ponte  Mulvio,  et  inscriptionem  s(enatus)  p (opulus) q(ue)  B(omanus)  Caesari  Augusto  \\ 
quod  viae  mun(itae)  sunt ;  in  uno  (Cohen  Aug.  n.  187)  pro  Caesari  Augusto  est  imp. 
Caesari,  in  uno  (Cohen  Aug.  n.  191)  duo  arcus  exhibentur;  denique  pecuniam,  ex  qua  viae 
munitae  sunt,  datam  esse  ab  Augusto  significant  nummi  L.  Vinicii  triumviri  (Cohen 
medailles  consulaires  tab.  XLII  Vinicia  n.  3 — 5)  exhibentes  cippum  inscriptum  s(cnatus) 
p(opidus)qCue)  Pt(omanus)  imp.  Cae(sari)  quod  (viae)  m(unitae)  s(unt)  ex  ea  p(ecunia) 
q(uam)  is  ad  a(erarium)  de(tulit).  Iam  arcus  Ariminensis  etsi  extat,  tamen  ita  vel 
laesus  vel  mutatus  est ,  ut  non  solum  ornamenta  nonnulla  desint  sed  etiam  inscriptionis 
haud  parva  pars  perierit.  Supersunt  ex  ea  secundum  meam  lectionem  haec: 

COS  •  SEPT  •  DESIGNAT-OCTA  VOM  VI  IA 

CELEBERRIMEIS  ITALIAE  VIEISCONSILIC1  VS  mEIS 

De  monumento  qui  primus  optime  disputavit  Borghesius  conscripto  uberrimo  commentario 
in  Brighentii  libro  illustratione  deWarco  di  Augusto  (Arimini  1825)  p.  7 — 58  =  opp.  2 
p.  3G1  seqq.,  recte  omnino  versus  primi  partem  posteriorem  et  qui  totus  deest  versum  secun¬ 
dum  explevit  sic:  senatus  populusq[ue  Ilomanus\  imp.  Caesari  divi  Iuli  f Cilio)  Augusto 
imp(eratori)  sept(imum)\  nisi  forte  v.  2  pro  divi  Iuli  f.  fuit  divi  f.  Supplementa  versuum 
3  et  4  inde  pendent,  quod  in  fine  v.  3  cognoscere  sibi  visus  erat  hastam  derectam,  in 
fine  v.  4  iieis  ita  positum,  ut  ante  necesse  esset  fuisse  non  hastam  derectam  sed  litteram 
curvatam  ut  c  vel  o  vel  d.  Supplevit  autem  post  co(n)s(uli)  sept(imum),  designat(o) 
octavom  haec:  v[ia  Flamin]ia  [ab  co  munita  c]t  |  celeberrimeis  Italiae  vieis  consilio  [ et 
opera  ei]us  [munitum  trad]iteis.  Post  eum  Mommsenus  in  commentario  ad  indicem 
rerum  ab  Augusto  gestarum  4,  19  prius  supplementum  tenuit,  pro  posteriore  proposuit 
consilio  [ eius  populi]  us[ibus  redd]iteis ,  denique  Th.  Bergkius  ad  eundem  locum  post 
v[ia  Flamin]ia  [ab  eo  munita  e]t  inserto  stratis  scripsit:  [ stratis ]  celeberrimeis  Italiae 
vieis  consilio  [et  iussu  ei]us ,  [votis  red]diteis.  In  his  trium  virorum  supplementis  quae 
vel  propter  spatium  vel  propter  sententiam  offendant,  enumerare  supersedeo,  quoniam 
ipsum  fundamentum,  cui  superstructa  sunt,  non  prorsus  solidum  est.  Videtur  enim  saeculo 
XVI  extrema  pars  versuum  3  et  4  paulo  integrior  superfuisse,  nam  exempla  huius 
saeculi  Bovii  et  Albertii,  de  quibus  in  Corpore  Inscr.  Lat.  vol.  XI  ad  hanc  inscriptionem 
(n.  365)  exposui ,  exhibent  c-  s  vel  c  s  et  nileis.  Atque  cum  mihi  quoque  reliquiae 
in  fine  v.  3  visae  sint  convenire  cum  littera  s,  haec  videtur  satis  testata  esse,  prae¬ 
cedens  littera,  cum  iam  tum  eam  fractam  fuisse  consentaneum  sit,  fortasse  non  recte 
intellecta  est.  In  v.  4  autem  quod  tradiderunt  nileis,  certe  in  littera  l  erraverunt, 
quippe  cuius  lineam  transversam  in  lapide  non  fuisse  cognoscatur,  sed  ante  iieis  quod 
Borghesius  putavit  fuisse  litteram  curvam  erravit  puto,  quoniam  cognovisse  visus  sum 
vestigium  hastae  derectae,  ut  non  necesse  videatur  de  litteris  ni  dubitare.  Itaque  satis 
probabiliter  inscriptio  in  hanc  formam  redintegrari  potest: 

SENATYS  •  POPVLVsq_Mg  romunus 
imp.  caesari  diui  f.  augusto  imp.  sept. 

COS-SEPT-DESIGNAT-OCTAVOM-V  ia  fla  mi  n  IA  et  rcliqnei  S 
CELEBERRIMEIS  ITALI  AEVI  EIS- CONSILIO  et  sumptibVS  cius  muNITEIS 

Haec  verba  ut  cum  reliquiis,  quae  vel  extant  vel  extiterunt,  optime  conveniunt,  ita  et 
formae,  quae  in  titulis  huius  generis  et  huius  aetatis  esse  debebat,  et  rei  ipsi,  qualis 
tradita  est,  apta  mihi  esse  videntur.  Nam  vel  ipsa  diversitas,  quae  est  inter  inscriptiones 
nummorum  publice  cusorum  quod  viae  mun(itae)  sunt  et  huius  arcus  item  publice  tacti, 
consentanea  fuit,  quoniam  in  arcu,  quo  via  Flaminia  terminabatur,  huic  primarium  locum 
tribui  et  reliquas  appendicis  loco  poni  aptum  fuit.  Sane  verbum  quod  recepimus  sumptibus 
verum  esse,  non  aliud  simile  verbum,  praestari  non  potest. 


IX 


IV. 


Quoniam  cie  termino  viae  Flaminiae  dicendum  mihi  fuit,  subiunxi  pauca  de  eiusdem 
viae  cursu  medio  inter  oppida  Narniam  (Na mi)  et  Nuceriam  (Nocera).  Is  in  libris  vel 
tabulis,  ut  in  Kiepertianis,  plerumque  dicitur  vel  pingitur  transiens  per  oppida  Interamnam 
(Terni),  Spoletium  (Spoleto) ,  Trebias  (Trevi) ,  Fulginias  (Fuligno  sive  Foligno).  Atque 
re  vera  per  haec  oppida  viam  publicam  populi  Romani  iisse  eamque  aetate  saltem 
posteriore  imperatoria  celebrem  testes  sunt  itineraria,  in  quibus  stationes  ita  enumerantur, 
Antonini  p.  125  in  via  Roma  Ariminum,  Hierosolymitanum  p.  613  in  via  Roma  Medio¬ 
lanium,  denique  Peutingerianum,  in  quo  cum  plura  confusa  sint,  pingitur  via  Interamnio 
Spoletium  ita,  ut  a  neutra  parte  via  continuata  sit.  His  itinerariorum  locis  quae  exhibentur 
stationes  et  intervallorum  mensuras  subieci,  ubi  codices  variant  aliquoties  discedens  a 
Partheio;  usus  autem  sum  hac  quoque  in  re  opera  bonae  spei  iuvenis  Io.  Bapt.  Keune, 
qui  in  inscriptionibus  recensendis  me  adiuvans  in  lapides  miliarios  operam  impendit. 

itin.  Anton.  p.  125 :  itin.  Hier  os.  p.  613 :  Peutinger.: 


Narnia 

vim 

Interamnia 


xvni 


Spolitio 


XV1III 


Foro  Flamini 

XXVII 

Helvillo 


Narniae 

viiri 

Interamna  Interamnio 

tribus  tabernis 

ad  Tine  Recine 

I  « 

Fani  Fugitivi  Fano  Fugitivo 
1  v"  l  v 

Spolitio  Spoletio 

VIII 

Sacraria 

IUI 

Trevis 

V 

Fulginis 

i  111 

Foro  Flamini 

XII 

Noceria 

V.II 

Ptanias 

VII 

Herbelloni 


Sed  praeterea  Narnia  Nuceriam  sive  Forum  Flaminium  aliter  ibatur  via  strata  ita,  ut  a 
Narnia  fere  per  oppidum,  quod  nunc  est  S.  Gemini ,  iretur  Carsulas,  cuius  oppidi  rudera 
sunt  inter  S.  Gemini  et  Acquaspartd,  tum  in  vicum  Martis,  quem  infra  exponam  fuisse 
in  ipsa  via  qua  nunc  itur  a  ruderibus  Carsularum  et  Acquasparta  Mevaniam  prope  aedem 
S.  Mariae  in  Pantano,  deinde  Mevaniam,  quae  nunc  est  Bevagna,  tum  Forum  Flaminium, 
unde  haec  via  et  via  ante  enarrata  eaedem  fuerunt.  Nam  huius  viae  stationes  enarrantur 
in  itinerario  Antonini  p.  311,  ubi  praemissum  est  (via)  Flaminia,  in  quattuor  vasculis 
Apollinaribus,  in  quibus  stationes  viae  Gadibus  Romam  enumerantur,  denique  reliquiae - 

X 


etsi  confusae  exstant  in  Peutingeriana.  In  iis  quae  stationes  et  mensurae  referuntur  subieci 
omissis  si  quae  in  quarto  vasculo  aliter  leguntur. 

vascula 


itin.  Ant.p.  311 : 
Narniae 

XVIII 

ad  Martis 

XVI 

Mevaniae 


Apollinaria  quattuor : 
Narnia 

XVIII 

ad  Martis 

XVI 

Maevania 


Peuting. : 


Mevanie 


XVIII 


XVI 

xvim  Foro  Flamini 


XII 

Nuceriae  Nuceria  Nucerio  Gamellaria 

Vicus  Martis  item  pingitur  in  Peutingeriana,  sed  alio  ordine,  quae  res  quomodo  confusa 
sit  longum  est  hic  exponere.  Ex  his  stationibus  Mevaniam  esse  quae  nunc  est  Bevagna 
certissimum  est,  deinde  quod  dicitur  ad  Martis  fuisse  loco  supra  indicato  ad  aedem 
S.  Mariae  in  Pantano  iam  dubium  non  est,  quoniam  et  repertae  ibi  sunt  complures  bases 
positae  a  vicanis  vici  Martis  Tudertium  et  spatia  optime  conveniunt,  cum  haec  aedes 
recta  regione  a  Narnia  absit  23  chiliom.  sive  15 */*  milibus,  a  Mevania  21  chil.  sive  14 
milibus,  ut  ratione  habita  curvaturae  viae  mensurae  XVIII  et  XVI  milium  egregie  illi 
loco  aptae  sint. 

Ita  certo  efficitur  viam  Flaminiam  antiqua  aetate  Narniae  habuisse  bivium,  ut  duabus 
viis  inde  iretur  Nuceriam  sive  Forum  Flaminium,  altera  per  Carsulas  vicum  Martis 
Mevaniam,  altera  per  Interamnam  Spoletium  Trebias  Fulginias.  Atque  plerique  posteriorem 
crediderunt  ipsam  Flaminiam,  aliter  qui  iudicaverint  repperi  auctores  tabularum  non¬ 
nullarum,  in  atlante  antiquo  Spruneri-Menkei  atque  inter  editas  a  viris  militaribus 
Austriacis,  et  Heraeum  in  adnotatione  ad  Taciti  hist.  1,  86.  2,64.  '  Sed  hos  verum  vidisse 
mihi  certissimum  videtur  propter  plures  rationes.  Atque  ut  omittam  rationes  minus  neces¬ 
sarias  ,  inter  quas  est  quod  viae  per  Mevaniam  tendenti  in  Antoniniano  praemissum  est 
ipsum  nomen  viae  Flaminiae,  et  quod  ad  viam  Interamnam  transeuntem  nullus  adhuc 
lapis  miliarius  repertus  est,  contra  inter  vicum  Martis  et  Mevaniam  saltem  cippus  nondum 
editus  testans  Hadriani  restitutionem  viae,  testimonio  sunt  vascula  quattuor  Apollinaria  bonae 
aetatis  certe  longe  antecedentia  itinerariis  scriptis  quae  extant,  in  quibus  vasculis  stationes  viae 
primariae  non  deverticuli  notatas  esse  tantum  non  necessarium  videtur,  via  autem  Nuceria 
Narniam  enarratur  per  Mevaniam  et  Martis  non  per  Spoletium  et  Interamnam.  Idem 
testatur  scriptor  diligens  aetatis  Augusti  vel  Tiberii  Strabo,  apud  quem  5,  2,  10  p.  227 


ut  oppida  ad  ipsam  Flaminiam  sita  enumerantur  Carsulae  et  Mevania  ( uva  KagaovXoi 


xai  Mi  ovaria) ,  tum  <t>oQov  <I*Xaf  linor  xai  Novxepia ,  contra  ut  non  ad  viam  ipsam  sed 
a  dextra  sita  Interamna  et  Spoletium  («V  de^ia  di  rijg  odor  fladigovTi  ex  rcdr  'OqixXwv  eig 


Ugifiirov  IvTbQafivu  ean  xai  27ioXrjtiov).  Item  lacitus  hist.  2,  64  testatur  Interamnam  non 
ad  Flaminiam  fuisse  dicens:  Vitellius  ...  vitata  Flaminiae  viae  celebritate  devertere  Inter - 
amti[ a]m  . . .  ites 8 it.  Denique  et  numeri  lapidum  miliariorum  inter  Nuceriam  et  terminum  viae 
Flaminiae  Ariminum  repertorum  et  spatium,  quod  Strabo  dicit  fuisse  viae  Flaminiae  ab 

Arimino  ad  Ocriculum,  conveniunt  cum  mensuris  traditis  viae  a  Narnia  per  Mevaniam 
Nuceriam  ductae,  non  cum  mensuris  viae  Spoletium  transeuntis,  id  quod  cognovi  cum 
Keunio  lapides  miliarios  recensens,  accuratius  autem  demonstrare  longius  est  quam  huic 
loco  conveniat.  Atque  etiam  eis  quae  attuli  satis  puto  demonstratum  esse,  cursum  viae 
Flaminiae  a  Narnia  fuisse  per  Carsulas  et  Mevaniam,  quamquam  fieri  potuit  ut  deverti¬ 
culum,  quod  fuit  per  Interamnam  et  Spoletium,  aetate  imperatoria  posteriore  ipsam  viam 
Flaminiam  celebritate  vel  aequaret  vel  superaret. 


V. 

His  ipsis  diebus,  quibus  haec  scribo,  recensens  inscriptiones  Latinas  Veleiae,  cuius 
oppidi  antiqui  rudera  ante  annos  fere  CXX  repertae  sunt  a  Placentia  meridiem  versus 
in  proximis  collibus  montis  Appennini,  operam  dedi  ei  monumento  scripto,  quod  non  solum 
Veleiatium  est  gravissimum  sed  propter  varias  res  inter  omnes  inscriptiones  antiquas 
Latinas  eximium  locum  tenet,  dico  ingentem  tabulam  aheneam  vulgo  dictam  alimentariam 
vel  Traianam,  documentum  nobilissimum  institutionis  rei  alimentariae,  qua  Traianus, 
ut  verbis  utar  tituli  Ferentinatis  infra  allati,  aeternitati  Italiae  suae  prospicere  conatus 
est.  Cum  enim  Traianus  in  singulis,  ut  videtur,  Italiae  oppidis,  ut  omni  tempore  puerorum 
et  puellarum  certus  numerus  alimenta  acciperet,  iis  qui  praedia  possidebant  pecunias 
ita  dederit,  ut  summarum  acceptarum  usurae  quincunces  (5°  /o)  solvendae  essent  et  in  eas 
summas  praedia  obligarentur,  in  hac  tabula  Veleiate,  ut  in  simili  tabula  Ligurum 
Baebianorum,  perscripti  sunt  indices  praediorum  obligatorum  et  summarum  acceptarum. 
In  huius  tabulae  explicatione  haud  paucae  sunt  difficultates,  qua  in  re  mihi  et  utile  et 
dulce  fuit,  quod  licuit  qui  milii  sunt  in  hac  universitate  collegas  iure  consultos  consultare. 
Sed  cum  hae  quaestiones  pleraeque  inter  se  conexae  sint  nec  fere  paucis  verbis  explicari 
possint,  hic  pauca  dicam  de  una  a  reliquis  separata,  quae  pertinet  ad  viros,  quorum 
opera  Traianus  in  hac  institutione  usus  est.  Eorum  in  hac  tabula  memorantur  duo  Cor¬ 
nelius  Gallicanus  et  T.  Pomponius  Bassus,  ex  quibus  hunc  tabula  patronatus,  quae  extat 
facta  a  municipio  Ferentinate  (Orelli  n.  784;  C.  I.  L.  VI,  1492)  testimonio  est  eodem 
negotio  etiam  Ferentini  functum  esse.  Hic  quo  tempore  eam  curam  habuerit  eo  saepius 
quaesitum  est,  quod  cum  hac  re  coniuncta  est  quaestio,  quo  tempore  Martialis  epigram- 
matum  liber  duodecimus  editus  sit.  Iam  in  tabula  Veleiate  in  indicatione  praediorum, 
quae  domini  ut  obliganda  professi  sunt,  ter  (pag.  2  v.  37;  5,  38;  5,  56)  scriptum  est: 
( deducto )  eo  quod  Cornelius  Gallicanus  obligavit ,  semel  (3,  53):  (deducto  eo)  quod 
Pomponius  Bassus  obligavit,  semel  (3,  12):  (deductis)  is  quae  ante  Cornelius  Galli¬ 
canus  et  Pomponius  Bassus  obligaverunt.  Hinc  conclusum  est  ante  obligationem  pri¬ 
mariam  Veleiatem  ibidem  et  Gallicanum  et  Bassum  praedia  alimentorum  causa  obliganda 
curavisse,  et  alterum  post  alterum  eo  munere  functum  esse.  Atque  Borghesius 
quidem  et  Henzenus  Gallicanum  Basso  successisse  coniecerunt,  Monunsenus  Hermae  vol.  3 
p.  124  not.  2,  quem  secutus  est  Hirschfeld  romische  Venvaltunjsbeamte  p.  116,  potius 

Bassum  Gallicano,  adhibito  loco  tabulae  supra  allato:  Cornelius  Gallicanus  et  Pomponius 
Bassus.  Sed  praeterquam  quod  ita  propter  temporum  rationes  in  angustias  detrudimur, 
quia  non  ante  a.  101  incipientem  Traianus  institutioni  alimentariae  operam  dedisse 
videtur  (cf.  Hirschfeld  1.  c.  p.  115),  iam  autem  eiusdem  anni  101,  si  de  consulatu 
tituli  Ferentinatis  cum  Mommseno  iudicamus,  vel  certe  102  (quod  mihi  videtur  praeferen¬ 
dum  esse  cum  Stobbeo,  cf.  Friedlander  Sittengcschichte  3 5  p.  439)  mense  Octobri  Bassus 
honoratus  est  propter  hanc  curam  praeclare  gestam,  ipsa  tabula  Veleias  accuratius  con¬ 
siderata  aliud  indicat.  Eius  enim  primariam  partem  continet  obligatio  Veleiae  facta,  ut 
ex  nominibus  Traiani  colligitur,  inter  annos  103  et  113,  addita  est  in  ultima  pagina 
appendicis  loco  v.  31  ‘item  obligatio  facta  per  Cornelium  Gallicanum ,  quae  multo  minor 
fuit,  facta  autem  erat,  ut  ex  nominibus  Traiani  cognoscitur,  ante  a.  103.  Reliqua  pars 
eius  paginae  vacua  relicta  est.  Iam  si  ante  obligationem  primariam  non  solum  per 
Gallicanum  sed  etiam  per  Bassum  praedia  obligata  essent,  mirum  esset  in  appendice  ex 
praecedentibus  solam  priorem,  non  posteriorem  perscriptam  esse.  Accedit  autem,  quod 
ii  homines,  in  quibus  obligatio  Bassi  memoratur,  G.  Goelius  Verus  et  L.  Annius  Rutinus 
cum  fratre,  iidem  sunt,  qui  soli  praeter  colonos  Lucenses,  quorum  res  singularis  est, 
praedia  obligavisse  dicuntur,  quae  ex  parte  saltem  sita  erant  in  agro  Lucensi  scilicet  eius- 
modi  oppidi,  cuius  ager  contiguus  quidem  esset  agro  Veleiati,  ipsum  autem  positum  ab 
altera  parte  Appennini  inque  alia  regione  Italiae,  non  octava,  sed  septima  sive 
Etruria.  Quae  cum  ila  sint ,  simplex  et  quantum  video  sine  offensa  est  statuere 
Pomponium  Bassum  institutionem  alimentariam  in  civitate  Lucensi  curasse,  itaque 
duorum  horum  virorum  non  alterum  alteri  successisse  sed  eos  in  diversis  sive  oppidis 
sive  regionibus  aequali  negotio  functos  esse,  tempore  autem  fortasse  eodem.  Atque  si 
Traianus  compluribus  hominibus  curam  magnae  huius  rei  in  Italia  instituendae  mandavit, 
consentaneum  videtur  provincias,  ut  ita  dicam,  eorum  secundum  regiones  divisas  esse. 


VI. 

Eadem  haec  Traiani  institutio  rei  alimentariae,  de  qua  modo  dixi,  iam  vulgo  creditur 
expressa  esse  in  altero  anaglyphorum  et  argumento  et  opere  insignium  a.  1872  in 
foro  Romano  repertorum,  quae  olim  fuerunt  ornamenta  aedificii  nescio  cuius  in  ipso 
foro  constituti.  Nam  quantum  video  iam  homines  docti  fere  omnes  probant  eam  inter¬ 
pretationem,  quae  prolata  est  ab  Ilenzeno  in  oratione,  qua  brevi  postquam  anaglypha 
reperta  erant  Instituti  nostri  archaeologici  Romani  conventus  inauguravit,  bullettino  dell' 
Instituto  1872  p.  273  seqq.  Is  igitur  postquam  exposuit  artificium  anaglyphorum  aetati 
Traianae  optime  videri  convenire,  alterius  tabulae  latus  exterius  (in  interiore  utriusque 
suovetaurilia  exhibentur),  in  quo  exprimitur  imperator  in  foro  Romano  de  rostris  alloquens 
contionem,  interposita  basi  in  qua  sunt  imperator  sedens  et  ante  eum  mulier  cum  duobus 
infantibus,  rettulit  ad  imperatorem  Traianum  rem  alimentariam  instituentem,  allatis  praeter 
alia  nummis  compluribus  Traiani,  in  quibus  est  imago  similis  basi  modo  memoratae  cum  verbis 

adscriptis  alim(enta)  Ital(iae);  alterum  anaglyphum,  in  quo  exhibentur  coram  imperatore  in 
iisdem  rostris  fori  Romani  sedente  tabulae  per  homines  militares  crematae,  intellexit  de 
remissione  partis  cuiusdam  vectigalium  fisco  debitae,  quam  factam  esse  a  Traiano  testantur 
Plinius  paneg.  c.  40;  Ausonius  grat.  act.  cons.  21  et  parum  accurate  chronicon  Paschale  p.  472 
ed.  Bonn.  Hae  interpretationes  a  plerisque  acceptae  sunt,  etiam  ab  eo  ipso,  qui  eodem 
tempore  anaglypha  in  eiusdem  nostri  Instituti  operibus  (monument.  vol.  IX  tabb.  XLVII. 
XLVIII)  commentario  illustratas  (annal.  1872  p.  309  seqq.)  edidit,  Ed.  Brizio.  Nam  in  ad- 
notatione  adiecta  p.  327  interpretationem,  quam  ipse  proposuerat,  dicit  se  iam  non  tenere  et 
Henzenianam  amplecti.  Mihi  res  ita  videtur  non  explorata  esse,  ut  nesciam  an  inter¬ 
pretatio,  quam  Brizius  in  commentario  proposuerat,  praeferenda  sit.  Alterum  anaglyphum 
et  ipse  ad  rem  alimentariam  rettulerat,  sed  eam  non  institutam  a  Traiano  sed  auctam 
ab  Hadriano,  cuius  rei  testis  est  vita  Hadriani  cap.  7,  ubi  est  pueris  ac  puellis ,  quibus 
etiam  Traianus  alimenta  detulerat,  incrementum  liberalitatis  adiecit ,  atque  ad  eam 
liberalitatem,  de  qua  in  vitae  eodem  capite  7  est  congiarium  duplex  praesens  populo 
dedit.  Alterum  autem  anaglyphum  rettulit  ad  celebrem  liberalitatem  Hadriani  anni  118 
sive  primi  post  imperium  susceptum,  propter  quam  ei  in  foro  Traiani  monumentum 
factum  est,  in  cuius  inscriptione  est  (G.  I.  L.  VI  n.  967):  primus  omnium  principum  et 
solus  remittendo  sestertium  novies  milies  centena  milia  n.  (=  900  000  000  sestertiorum) 
debitum  fiscis  non  praesentes  tantum  cives  suos  sed  et  posteros  eorum  praestitit  hac 
liberalitate  securos,  et  quae  significata  est  in  nummis  eius  similiter  atque  est  in  anaglypho 
per  lictorem  tabulas  incendentem  cum  verbis  adscriptis  reliqua  vetera  HS  novies  mill(iens) 
abolita.  His  interpretationibus  etsi  esse  quod  obstet  ipse  Brizius  vidit,  tamen  id  fortasse 
tolli  posse  infra  exponam,  interpretationi  autem  Henzeni  quod  obstat,  quamquam  in 
pusilla  re  positum,  tamen  eiusmodi  est,  ut  solum  eam  omnino  refutare  videatur,  scilicet 
positum  est  in  more  Romanorum  barbam  vel  promittendi  vel  radendi.  Ipse  Henzenus 
concessit  nonnullos  homines  anaglyphi  esse  barbatos,  cum  plerique  imberbes  sint.  Sane 
capita  longe  plurima  ita  vel  ablata  vel  detrita  sunt,  ut  utrum  barbata  an  imberbia 
fuerint  definiri  nequeat,  tamen  cum  autumno  ultimo  cum  Carolo  Diltheio  amico  ana¬ 
glypha  considerarem,  nobis  constitit  nonnulla  capita  sine  dubio  barbata  esse,  nullum 
autem  fere  caput  esse  viri  adulti,  quod  fuisse  imberbe  certum  sit.  Hac  re  mihi  quaestio 
diiudicata  videtur.  Nam  notum  est  imperatoria  aetate  usque  ad  Traianum  imperatores 
ipsos  et  plerosque  homines  Romanos,  certe  eos  qui  morem  imperatorum  sequi  deberent, 
barbam  non  gessisse;  Hadrianum  autem  primum  morem  induxisse,  qui  deinde  permansit, 
barbam  promittendi  et  scriptores  tradunt  et  monumenta  uberrime  confirmant.  Ita  effi¬ 
citur  haec  anaglypha  esse  non  posse  aetatis  Traiani,  nam  in  eiusmodi  monumento  facto 
auctoritate  publica  et  in  ipso  foro  posito  et  imperatorem  ipsum  exhibente  fieri  non  potuit, 
quin  in  talibus  quoque  rebus  observaretur  mos  sollemnis,  quem  imperator  ipse  sequeretur. 
Quare  interpretatio  Henzeniana  mihi  videtur  omittenda  esse,  Brizianae  unam  gravissimam 
difficultatem  obstare  ipse  auctor  vidit,  quod  Spartianus  in  vita  Hadriani  c.  7  eum  narrat 
tabulas  in  foro  Traiani  cremandas  curasse  dicens:  infinitam  pecuniam,  quae  fisco  debebatur , 
privatis  debitoribus  in  urbe  atque  Italia,  in  provinciis  vero  etiam  ex  reliquis  ingentes 

summas  remisit  syngrafis  in  foro  divi  Traiani ,  quo  magis  securitas  omnibus  roboraretur , 
incensis,  in  anaglypho  autem  quin  forum  Romanum  exhibeatur  dubium  non  est.  Hanc 
offensam  Brizius  ut  leniat  dicit  non  prorsus  incredibile  esse  Spartianum,  qui  Diocletiano 
imperante  scripsit,  in  tali  re  errorem  commisisse,  praesertim  cum  brevi  ante  Spartiani 
aetatem  imp.  Aurelianus  tradatur  in  foro  Traiani  syngraphas  cremasse,  cf.  vita  Aureliani 
c.  39 :  tabulas  publicas  ad  privatorum  securitatem  exuri  in  foro  Traiani  semel  iussit. 
Talem  igitur  confusionem  Spartiani  statuere  mihi  quoque  non  admodum  violentum  videtur, 
et  fortasse  etiam  hanc  ob  rem  eo  facilius  error  oriri  potuit,  quod,  ut  supra  dixi,  monu¬ 
mentum  ob  debita  abolita  factum  Hadriano  a  senatu  populoque  Romano  positum  erat 
in  foro  Traiano.  Sed  ut  Spartianus  vere  tradiderit  syngraphas  in  foro  Traiani  crematas 
esse,  nescio  an  non  sine  ratione  dubitari  possit,  num  artifex,  cui  mandatum  esset  ut  aedi- 
ficium  aliquod  fori  Romani  ornaret  duobus  anaglyphis  inter  se  respondentibus,  quorum 
utrumque  aliquam  imperatoris  erga  populum  Romanum  liberalitatem  exhiberet,  si  altera 
res  propter  rationem  aliquam,  quam  nos  ignoramus,  fortasse  ob  spatii  angustias ,  non  eo 
loco  facta  erat  ubi  fieri  debebat,  in  sede  populi  Romani,  foro  R.omano,  sed  in  alio  foro 
vicino,  necessario  crediderit  sibi  non  licere  pro  utriusque  rei  loco  forum  Romanum  sumere. 
Equidem  si  tale  quid  sibi  sumpsit  artifex,  licentiam  non  graviorem  esse  puto,  quam  quod 
in  altero  analypho,  ut  omnes  consentiunt,  in  media  imagine  contionis  adstantis  imperatori 
interposuit  allegoriam,  scilicet  Italiam  vel,  ut  alii  volunt,  Pietatem  imperatori  infantes  of¬ 
ferentem.  Itaque  hac  re  omnino  refutari  interpretationem  Brizianam  non  dixerim.  Atque 
si  haec  difficultas  omittitur,  eam  certe  anaglypho  tabulas  incensas  exhibenti  aptissimam 
esse  unus  quisque  concedet,  cum  ex  iis  quae  de  remissione  vectigalium  Traiani  tradita 
sint  neque  id  appareat  magnam  eam  rem  fuisse  neque  id  omnino  tum  syngraphas  festa 
actione  incensas  esse.  Alterum  autem  anaglyphum ,  etsi  aptius  esse  liberalitati  Traiani 
non  nego,  tamen  sine  offensa  mihi  videtur  etiam  ad  Hadrianum  referri  posse.  Denique 
artificium  si  convenit  aetati  Traiani ,  negari  vix  potest  etiam  convenire  ei  monumento, 
quod  factum  sit  anno  vel  biennio  post  Traiani  mortem. 

Monente  collega  ex  relatione  Starkii  apud  Bursianum  Jahresberichte  2  p.  1574 
cognovi  Carmelum  Maneinium  Neapolitanum  in  libello  a  me  non  viso  edito  Neapoli  a. 
1873  item  reiecisse  interpretationem  Henzenianam  ob  barbas,  quas  certo  deprehendit, 
ipsum  autem  anaglypha  referre  ad  M.  Aurelium,  quem  Dio  71,  32  tradit  omnia  quae 
inde  a  XLVI  annis  fisco  et  aerario  deberentur  remisisse  et  quae  essent  documenta  de  ea 
re  sv  %ft  dyogu  xuvJfjrca  iussisse.  Hanc  interpretationem  ex  relatione  Iordani  apud 
Bursianum  Jahresberichte  2  p.  731  didici  iam  propositam  esse  a  Raviolio.  Atque  de  iis 
quae  negat  Mancinius  ego  secundum  ea  quae  supra  dicta  sunt  consentio,  num  autem 
propter  artificium  liceat  anaglypha  ad  aetatem  M.  Aurelii  detrudere,  dubito,  sed  id 
diiudicandum  hominibus  artis  antiquae  peritioribus  relinquo. 

Disputatum  est  1  de  nominibus  Maecenatis,  II  de  vicis  Ariminensibus,  III  de  in¬ 
scriptione  arcus  triumphalis  Ariminensis,  IV  de  viae  Flaminiae  cursu  medio,  V  de  viris 
'per  quos  Traianus  rem  alimentariam  in  Italia  instituit,  VI  de  anaglyphis  a.  1872  in  foro 
Romano  repertis. 


